बिग बॉस में रोमांटिक अंदाज में नजर आए शहनाज गिल और सिद्धार्थ शुक्ला, देखें Video  
रोमांटिक अंदाज में नजर आए सिद्धार्थ और शहनाज
बिग बॉस के घर का वीडियो हुआ वायरल
टास्क के दौरान बना रोमांटिक वीडियो
'बिग बॉस 13' (Bigg Boss 13) में यूं तो रोजाना घरवालों के बीच घमासान देखने को मिलता है, लेकिन इससे जुड़े कुछ वीडियो सोशल मीडिया पर खूब वायरल हो रहे हैं, जिसमें घर का माहौल पूरी तरह से बदला-बदला नजर आ रहा है. दरअसल, 'बिग बॉस 13' में अब फैन्स की भारी डिमांड पर सिद्धार्थ शुक्ला (Sidharth Shukla) और शहनाज गिल रोमांटिक अंदाज में नजर आए. इस दौरान का एक वीडियो इंटरनेट पर तेजी से वायरल हो रहा है. इस वीडियो में शहनाज गिल (Shehnaaz Gill) और सिद्धार्थ शुक्ला रोमांस करते नजर आ रहे हैं. 
प्रियंका चोपड़ा और निक जोनास की शादी को पूरा हुआ एक साल, तो एक्ट्रेस ने Video शेयर कर कही ये बात
Anyone like this ..#SiddharthShukla #shehnazgill . . #biggboss13 #biggboss #asimriaz #SalmanKhan #bb13
A post shared by  Entertainment Talk (@entertainmenttalkk) on Dec 1, 2019 at 9:19am PST
सिद्धार्थ शुक्ला (Sidharth Shukla) और शहनाज गिल के इस वीडिको को उनके फैन्स क्लब ने अपने इंस्टाग्राम एकाउंट से शेयर किया है. इस वीडियो पर लोग कमेंट भी खूब कर रहे हैं. बता दें, इससे पहले बिग बॉस में एक दूसरे को फूटी न सुहाने वाले सिद्धार्थ शुक्ला और रश्मि देसाई का रोमांटिक वीडियो इंटरनेट पर छाया हुआ था. हालांकि, तभी से शहनाज गिल के साथ वीडियो बनाने को लेकर फैन्स डिमांड कर रहे थे.
शिल्पा शेट्टी ने डाइट भूल चटखारे लेकर खाई मक्खन मलाई, Video पोस्ट कर फैन्स को दी ये सलाह

बिग बॉस (Bigg Boss) ने भी फैन्स की इच्छा को पूरा करते हुए सिद्धार्थ शुक्ला और शहनाज गिल को रोमांटिक वीडियो बनाने का आदेश दे दिया. वहीं, बिग बॉस की बात करें, देवोलिना भट्टाचार्जी (Devoleena Bhattacharjee) अपनी पीठ के दर्द की वजह से घर से चली गई हैं, लेकिन जल्द ही उनके वापस आने की भी उम्मीदें जताई जा रही हैं. वहीं एक बार फिर बिग बॉस में वाइल्ड कार्ड एंट्री होगी.